b'\n_START_ARTICLE_\nBispebjerg Kollegiet\n_START_PARAGRAPH_\nBispebjerg Kollegiet (tidligere Keops Kollegierne Bispebjerg) er et kollegium, der er beliggende p\xc3\xa5 Bispebjerg i K\xc3\xb8benhavn._NEWLINE_Kollegiet, der er tegnet af Arkitektfirmaet C.F. M\xc3\xb8ller, blev indviet i sommeren 2006. De to bygninger p\xc3\xa5 8 og 9 etager er udformet i modernistisk stil som et U med \xc3\xa5bning mod syd som en stor \xc3\xa5ben atriumg\xc3\xa5rd. Der er i alt 252 lejligheder, hvoraf de 70 er udlejet til udvekslingsstuderende. Oprindeligt havde kollegiet navnet efter bygherren, ejendomsselskabet Keops, men efter dettes kollaps, \xc3\xa6ndredes kollegiets navn til det nuv\xc3\xa6rende._NEWLINE_Kollegiet ligger ud til Tagensvej \xe2\x80\x93 lige ved siden af Bispebjerg Station.'